Eco-shop

Eco-Shop (digayakan sebagai eco•shop) merupakan sebuah syarikat rangkaian kedai menjual barangan peralatan rumah, makanan, minuman, mainan, dan sebagainya di Malaysia. Syarikat ini terkenal kerana semua produknya hanya ditetapkan pada kadar RM 2.60 setiap satu barangan. Setakat tahun kewangan 2025, Eco-Shop mengendalikan 371 cawangan di seluruh negara.

Sejarah
Pada bulan Mei 2002, Dato’ Sri Lee Kar Whatt bersama-sama ahli keluarganya dan Pang Kueh Khim membuka Kedai Ekonomi Hari-Hari di Kota Bharu, Kelantan. Tidak lama selepas itu, beliau menutup kedai tersebut dan merancang membangunkan Eco Shop Marketing pada bulan September 2003 bersama adiknya Lee Tiong Bin, Kueh Khim, dan seorang pelabur selaku pihak ketiga. Kemudian, mereka membuka kedai RM 2 pertama di Gemas Baru, Johor pada tahun yang sama.

Pada tahun 2010, syarikat tersebut mewujudkan ibu pejabat dan kemudahan gudang baharu mereka di Jementah, sebuah pekan kecil di Segamat, Johor. Eco-Shop meraikan pembukaan cawangannya yang ke-100 pada tahun 2018 di Gombak, Selangor dan yang ke-300 pada tahun 2024 di Nu Sentral, Kuala Lumpur.

Kewangan
+ Kedudukan Kewangan dari 2022 hingga 2025 Tahun Hasil(RM bilion)  Keuntungan selepas cukai dan faedah minoriti(RM juta)  Jumlah tenaga kerja  Jumlah cawangan 2022  1.574  26.958  -  227 2023  1.99  104.951  6,656  240 2024  2.404  177.28  7,420  297 2025  2.786  205.034  8,485  371

 Galeri 

 Rujukan 

 Pautan luar 
eco-shop di Facebook
eco-shop di Instagram

Kategori:Penubuhan 2003 di Malaysia
Kategori:Syarikat Malaysia